Ehdotus neuvoston asetus tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta /* KOM/2000/0694 lopull. */





Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta (komission esittämä) PERUSTELUT 1. Eri jäsenvaltioiden esittämien pyyntöjen johdosta komissio on tarkastellut yhdessä kyseisten valtioiden asiantuntijoiden kanssa mahdollisuutta avata, korottaa ja pidentää tiettyjen teollisuustuotteiden tariffikiintiöiden voimassaoloaikaa. 2. Tämä selvitys tehtiin tullitaloustyöryhmän kokouksen yhteydessä ja sen perusteella voitiin todeta, että jäsenvaltiot voivat hyväksyä tässä asetusehdotuksessa tarkoitettuja tuotteita koskevien uusien tariffikiintiöiden avaamisen, tariffikiintiöiden korottamisen ja jatkamisen ja että tämä ei haittaa näiden tuotteiden markkinoita. Tämä on liitteenä olevan asetusehdotuksen tavoite. Ehdotus NEUVOSTON ASETUS tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen [1], [1] EYVL C, , s. 1 sekä katsoo seuraavaa: (1) Neuvosto on avannut asetuksellaan (EY) N:o 2505/96 [2], yhteisön tariffikiintiöitä tietyille maatalous- ja teollisuustuotteille; olisi tyydytettävä kyseisten tuotteiden hankintatarpeet yhteisössä mahdollisimman suotuisin edellytyksin; tämän vuoksi olisi avattava yhteisön tariffikiintiöitä alennetuin tullein tai tulleitta aiheellisten määrien mukaisesti, korotettava tiettyjen voimassa olevien tariffikiintiöiden määrää ja jatkettava niiden voimassaoloa häiritsemättä samalla näiden tuotteiden markkinoita. [2] EYVL L 345, 31.12.1996, s. 1, asetus sellaisena kuin se on viimeksi muutettuna asetuksella (EY) N:o 2255/2000 (EYVL L 258, 12.10.2000, s. 14). (2) Tietyt mainitussa asetuksessa tarkoitetut tuotteet, joiden osalta ei ole enää yhteisön etujen mukaista ylläpitää yhteisön tariffikiintiötä, on poistettava liitteen I taulukosta. (3) Tammikuun 1 päivästä 2001 voimaan tulevien muutosten suuri määrä huomioon ottaen ja selvyyden lisäämiseksi käyttäjän kannalta nämä muutokset olisi tehtävä korvaamalla mainitun asetuksen liitteessä I oleva taulukko tämän asetuksen liitteessä olevalla taulukolla. (4) Tämän vuoksi asetus (EY) N:o 2505/96 on muutettava, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2505/96 liite I kiintiökaudeksi 1.1.-31.12.2000 seuraavasti: - tariffikiintiön, jonka järjestysnumero on 09.2799, kiintiömääräksi tulee 47.000 t, - tariffikiintiön, jonka järjestysnumero on 09.2939, kiintiömääräksi tulee 260.000.000 kpl, - tariffikiintiön, jonka järjestysnumero on 09.2949, kiintiömääräksi tulee 16.000.000 kpl, - tariffikiintiön, jonka järjestysnumero on 09.2959, kiintiömääräksi tulee 80.000 t, - tariffikiintiön, jonka järjestysnumero on 09.2985, kiintiömääräksi tulee 200.000 kpl. 2 artikla Korvataan asetuksen N:o 2505/96 liitteessä I oleva taulukko tämän asetuksen liitteessä olevalla taulukolla. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Asetusta sovelletaan 1 artiklan osalta 1 päivästä tammikuuta 2000, ja 2 artiklan osalta 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä päivänä kuuta. Neuvoston puolesta Puheenjohtaja LIITE >TAULUKON PAIKKA> (a) Tämän erityiskäytön valvomiseksi on sovellettava yhteisön asiaa koskevia määräyksiä. (b) Tariffikiintiötä ei kuitenkaan sovelleta, jos käsittelyn suorittaa vähittäismyynti- tai ravintolayritys. (1) Sovelletaan paljouden mukaan kannettavaa lisätullia. RAHOITUSSELVITYS 1. TOIMENPITEEN NIMI Ehdotus: Neuvoston asetus (EY) tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 2505/96 muuttamisesta. 2. BUDJETTIKOHTA / -KOHDAT 12 luvun 120 artikla (1210 +1060) 3. OIKEUSPERUSTA perustamissopimuksen 26 artikla 4. TOIMENPITEEN KUVAUS 4.1 Toimenpiteen yleistavoite Yhteisön jalostusteollisuuden tarpeiden huomioon ottamisen varmistaminen suotuisin edellytyksin. 5. RAHOITUSVAIKUTUKSET 5.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) A. Voimassa vuodesta 2000: >TAULUKON PAIKKA> Tulojen menetys edelliseen kiintiökauteen verrattuna yhteensä: + 13.060.624 EUR. B. Voimassa vuodesta 2001: Huomautus: Tässä taulukossa mainitaan vain ne asetuksen liitteessä mainitut tuotteet, joilla on rahoitusvaikutuksia. >TAULUKON PAIKKA> Tulojen menetys edelliseen kiintiökauteen verrattuna yhteensä: + 6.185.454 EUR. 6. PETOSTEN TORJUNTATOIMET Tariffikiintiöiden hallinnointia koskevissa säännöksissä säädetään tarvittavista toimenpiteistä petosten ja säännönvastaisuuksien ehkäisemiseksi ja niiltä suojautumiseksi.